S-7/2018

Mál þetta, sem var tekið til dóms 28. maí 2018, höfðaði lögreglustjórinn á Suðurnesjum með ákæru 8. janúar 2018, á hendur A-kk-þgf P-kk-þgf J-kk-þgf, kt. 000000-0000, [...] ,,Fyrir eftirtalin umferðarlagabrot framin á árinu 2017;

1. Mánudaginn 6. nóvember, ekið bifreiðinni [...], sviptur ökurétti og óhæfur til að stjórna henni örugglega vegna áhrifa [...] ávana- og fíkniefna, (í blóði mældist amfetamín 1100 ng/ml og metamfetamín 30 ng/ml, í þvagsýni fannst MDMA) um Gerðavelli, Vigdísarvelli og Skipastíg, Grindavík uns aksturinn var stöðvaður við Skipastíg 12.

2. Þriðjudaginn 7. nóvember, ekið bifreiðinni [...], sviptur ökurétti og óhæfur til að stjórna henni örugglega vegna áhrifa ávana- og fíkniefna, (í blóði mældist amfetamín 1100 ng/ml, í þvagi fannst MDMA og metamfetamín) norður Glæsivelli og að gatnamótum Glæsivalla og Vigdísarvalla þar sem aksturinn var stöðvaður.

Teljast brot þessi varða við 1. mgr., sbr. 2. mgr. 45. gr. a og 1. mgr. 48. gr., sbr. 5. gr. laga nr. 66/2006 og 3. gr. laga nr. 24/2007, allt sbr. 100. gr. umferðarlaga nr. 50/1987.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar, sbr. 1. mgr. 101. gr. og 102. gr. umferðarlaga nr. 50/1987, sbr. lög nr. 44/1993, lög nr. 57/1997 og lög nr. 69/2007.“

Þann 18. maí 2018 var mál nr. S-229/2018 sameinað máli þessu þessu, sbr. heimild í 1. mgr. 169. gr. laga nr. 88/2008 um meðferð sakamála. Málið höfðaði lögreglustjórinn á Suðurnesjum með ákæru, útgefinni 7. maí 2018:

,,fyrir umferðarlagabrot með því að hafa, aðfararnótt föstudagsins 9. mars 2018, ekið bifreiðinni [...], sviptur ökuréttindum og undir áhrifum ávana- og fíkniefna sem bönnuð eru á íslensku yfirráðasvæði (305 ng/ml amfetamín í blóði) og því ekki fær um að stjórna bifreiðinni örugglega, við hringtorgið Gerðavelli/Víkurbraut, Grindavík.

Telst þessi háttsemi ákærða varða við 1. mgr., sbr. 2. mgr. 45. gr. a. umferðarlaga nr. 50/1987, sbr. 5. gr. laga nr. 66/2006, og 3. gr. laga nr. 24/2007 og 1. mgr. 48. gr. laga nr. 50/1987, sbr. lög nr. 44/1993, lög nr. 57/1997 og lög nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar og til að sæta sviptingu ökuréttar, sbr. 1. mgr. 101. gr. og 102. gr. umferðarlaga nr. 50/1987, sbr. lög nr. 44/1993, lög nr. 57/1997 og lög nr. 69/2007.“

Af hál/fu ákærða er krafist vægustu refsingar sem lög leyfa og að refsing verði skilorðsbundin. Þá gerir verjandi ákærða kröfu um hæfilega þóknun sér til handa auk ferðakostnaðar.

Ákærði hefur fyrir dómi skýlaust játað að hafa framið þau brot sem honum eru gefin að sök og var farið með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu eftir að sækjanda og verjanda ákærða hafði verið gefinn kostur á að tjá sig í stuttu máli um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þau brot sem honum eru gefin að sök og eru þau réttilega heimfærð til refsiákvæða í ákærum. Ákærði hefur því unnið sér til refsingar.

Ákærði er fæddur árið 1982 og á samkvæmt framlögðu sakavottorði að baki sakaferil sem nær aftur til ársins 2000. Við ákvörðun refsingar í máli þessu verður litið til þess að með dómi Héraðsdóms Norðurlands eystra 29. júní 2004 var ákærði dæmdur til greiðslu sektar og gert að sæta tímabundinni sviptingu ökuréttar fyrir brot gegn 1. sbr. 2. mgr. 45. gr. umferðarlaga. Með viðurlagaákvörðun Héraðsdóms Reykjaness 7. apríl 2009 samþykkti ákærði greiðslu sektar og að sæta tímabundinni sviptingu ökuréttar vegna brota gegn 1., sbr. 2. mgr. 45. gr. a. og 1. mgr. 48. gr. umferðarlaga (án þess að endurnýja ökuskírteini sitt). Með dómi Héraðsdóms Reykjavíkur 15. júní 2010 var ákærði dæmdur í átta mánaða fangelsi og sviptur ökurétti ævilangt, meðal annars fyrir brot gegn 1., sbr. 2. mgr. 45. gr. a. umferðarlaga. Ákærði var dæmdur í fjögurra mánaða fangelsi og sviptur ökurétti ævilangt með dómi Héraðsdóms Reykjavíkur 15. júní 2012, meðal annars fyrir brot gegn 1. sbr. 2. mgr. 45. gr. a. og 1. mgr. 48. gr. umferðarlaga. Með tveimur sektargerðum lögreglustjóra dags. 19. september 2012 samþykkti ákærði greiðslu sekta fyrir brot gegn 1. mgr. 48. gr. umferðarlaga. Með dómi Héraðsdóms Reykjaness 10. janúar 2014 var ákærði dæmdur í 225 daga fangelsi fyrir brot gegn 1. mgr. 48. gr. umferðarlaga. Ákærði var dæmdur í tíu mánaða fangelsi og sviptur ökurétti ævilangt með dómi Héraðsdóms Reykjavíkur 11. febrúar 2015, meðal annars fyrir brot gegn 1., sbr. 2. mgr. 45. gr. a. og 1. mgr. 48. gr. umferðarlaga. Með dómi Héraðsdóms Reykjaness 25. ágúst 2015 var ákærði dæmdur í tveggja mánaða fangelsi, meðal annars fyrir brot gegn 1. mgr. 48. gr. umferðarlaga, en um var að ræða hegningarauka við fyrrgreindan dóm Héraðsdóms Reykjavíkur frá 11. febrúar 2015.

Þann 7. febrúar 2016 var ákærða veitt reynslulausn í tvö ár á eftirstöðvum 195 daga refsingar samkvæmt framangreindum dómum frá 10. janúar 2014, 11. febrúar 2015 og 25. ágúst 2015. Með brotum þeim sem ákærði er sakfelldur fyrir í máli þessu samkvæmt ákæruliðum 1. og 2. í ákæru dagsettri 8. janúar sl., hefur hann rofið skilyrði þeirrar reynslulausnar og er hún því tekin upp og dæmd með í máli þessu með vísan til 1. mgr. 82. gr. laga um fullnustu refsingar nr. 15/2016, sbr. 60. gr. almennra hegningarlaga. Samkvæmt því, að framangreindu virtu og eftir 77. gr. sömu laga, þykir refsing ákærða hæfilega ákveðin fangelsi í 18 mánuði. Ekki eru efni til að skilorðsbinda refsinguna.

Með vísan til 3. mgr. 101. gr. umferðarlaga er ævilöng ökuréttarsvipting ákærða áréttuð.

Samkvæmt 1. mgr. 235. gr. laga nr. 88/2008 um meðferð sakamála verður ákærði dæmdur til greiðslu sakarkostnaðar, sem samkvæmt framlögðum yfirlitum sækjanda um slíkan kostnað og með stoð í öðrum framlögðum gögnum, nemur samtals 292.310 krónum. Þá greiði ákærði þóknun skipaðs verjanda síns, D-kk-ef R-kk-ef lögmanns, sem þykir hæfilega ákveðin 384.710 krónur að meðtöldum virðisaukaskatti, og nemur ferðakostnaður verjanda 37.120 krónum.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, A-kk-nf P-kk-nf J-kk-nf, sæti fangelsi í 18 mánuði.

Ákærði er sviptur ökurétti ævilangt.

Ákærði greiði 714.140 krónur í sakarkostnað, þar með talda þóknun skipaðs verjanda síns, D-kk-ef R-kk-ef lögmanns, 384.710 krónur, og ferðakostnað verjanda, 37.120 krónur.

M-kvk-nf H-kvk-nf H-kvk-nf